<p style="text-align: justify;">Penduduk Yi’an yang mendengar bunyi letupan kuat pada awal pagi semalam tidak menyangka ia sebenarnya mungkin petanda kawasan itu ‘dilawati’ objek dari angkasa lepas.</p>
<p style="text-align: justify;">Pegawai kerajaan tempatan semalam berkata, beberapa penduduk Mengchang mendakwa bunyi itu didengar kira-kira jam 6 pagi (waktu tempatan).</p>
<p style="text-align: justify;">“Apabila mendongak, mereka melihat ada bebola api meluncur dan jatuh ke arah kebun sayur-sayuran,” katanya.</p>
<p style="text-align: justify;">Selepas diselidiki, kata pegawai terbabit, penduduk menemui tiga objek aneh di tiga kawasan berasingan di situ.

<blockquote class="twitter-tweet" lang="en"><p>UFO ‘Lawat’ Kebun Sayur Di China <a href="http://t.co/Tc7gh3Ko29">http://t.co/Tc7gh3Ko29</a> via <a href="https://twitter.com/ShareThis">@sharethis</a></p>&mdash; mynewshub (@mynewshub) <a href="https://twitter.com/mynewshub/statuses/467508094201634816">May 17, 2014</a></blockquote>
<script async src="//platform.twitter.com/widgets.js" charset="utf-8"></script>

</p>
<p style="text-align: justify;">Berdasarkan gambar dirakamkan penduduk, objek berkenaan berbentuk seperti bola besi yang sebahagiannya di ditutupi lapisan bergerigi.</p>
<p style="text-align: justify;">“Dua lagi objek serupa dilihat jatuh dari langit ke arah daerah Baiquan yang bersebelahan,” katanya.</p>
<p style="text-align: justify;">Media tempatan melaporkan, satu daripada objek misteri itu mempunyai diameter 70 sentimeter dan berat kira-kira 40 kilogram.</p>
<p style="text-align: justify;">Kedua-dua kawasan itu sudah ditutup dan siasatan mengenainya sedang dijalankan.</p>