INI berita 'baik' buat pemandu yang gemar menggunakan laluan kecemasan tatkala berlakunya kesesakan lalu lintas terutama di musim perayaan ini.

Menerusi Facebook rasmi<a href="https://www.facebook.com/pages/Jabatan-Pengangkutan-Jalan-Malaysia/194295407420" target="_blank"> Jabatan Pengangkutan Jalan (JPJ) Malaysia</a>, pengguna jalan raya boleh menghantar aduan berserta gambar yang jelas dan terang ke laman web: aduantrafik@jpj.gov.my.

Selain itu, pengadu juga perlu menyatakan tarikh, masa, lokasi dan butiran mereka secara lengkap bagi memudahkan pihak <a href="http://mynewshub.my/main/2014/07/26/ops-aidilfitri-jpj-saman-36-pemandu-bas-ekspres/" target="_blank">JPJ </a>mengambil tindakan.

Ternyata langkah ini mendapat komen positif daripada orang ramai yang menyifatkan ia sebagai tindakan wajar bagi mendidik pemandu yang mementingkan diri sendiri sehingga menyusahkan orang lain.

Apa tidaknya, pemandu sebegini akan menyebabkan kesesakan apabila mereka cuba memasuki semula laluan sebenar selepas lorong kecemasan semakin sempit.

Berikut merupakan gambar beberapa kenderaan yang memasuki laluan kecemasan yang dikongsikan oleh pihak JPJ.

Oleh: <strong>ELZA / MYNEWSHUB.MY</strong>