<strong>LUIZ</strong> Suarez kini menjadi milik Barcelona seratus peratus, jelas kelab Sepanyol itu.

Persetujuan dengan Liverpool bernilai 75 juta pund (RM409.80 juta) telah dilakukan sejak minggu lalu.

Pun begitu, naib juara kelab liga Sepanyol ini tidak boleh memperkenalkan Suzrez kepada peminat-peminatnya memandang dia digantung empat bulan daripada sebarang aktiviti bola sepak gara-gara menggigit pemain pertahanan itali, Giorgio Chiellini pada aksi Piala Dunia bulan lalu.

"Dia kini menjadi milik kami 100 peratus," jelas pengarah kelab Barca, Andoni Zubizarreta.

Penyerang ini hanya boleh bersama-sama pasukan pada hujung November ini, kecuali rayuan yang dibuat kepada Mahkamah Timbang Tara Sukan berjaya.

Tambah Zubizarreta, kelab ini percaya bekas pemain Ajax ini akan lebih berfikiran positif.

"Kami menerima semua orang di sini, tidak sempurna dan sebagainya. Saya pasti Suarez akan menjadi orang yang lebih positif bagi kami untuk masa depan." - <strong>mStar</strong>