LONDON - Arsenal sudah melengkapkan usaha mendapatkan tanda tangan penjaga gol Colombia, David Ospina, menurut jurulatih Nice, Claude Puel.

Penjaga gawang berusia 25 tahun itu sudah mewakili kelab Perancis dalam Ligue 1 itu sejak 2008 dan membantu pasukan negara layak ke suku akhir Piala Dunia 2014 di Brazil.

“Ia sah, ya.... Ia pembelian baik untuk Arsenal kerana dia pemain yang hebat.”

Tanpa mengesahkan tawaran itu, pengurus Arsenal berkata: “Saya berasa dia bermain dengan baik di Piala Dunia.”

Terdahulu, pengendali itu beranggapan Ospina mampu menggantikan Wojciech Szczesny selaku penjaga gol pertama kelab selepas perjanjian perpindahan itu dibereskan.

Wenger juga berkata penjaga gol Colombia itu sudah membuktikan nilainya di Nice selepas menggantikan Hugo Lloris yang kini beraksi di Tottenham. - BBC Sports