<p style="text-align: justify;">Jakarta - Seorang kanak-kanak lelaki, Valentino, lima, membunuh diri selepas gagal mendapat kebenaran ibu bapanya untuk menonton filem adiwira terbaru, Spiderman di pawagam.</p>
<p style="text-align: justify;">Mangsa melompat dari tingkat 19 menerusi tingkap rumahnya di sebuah apartmen di ibu negara Indonesia ini.</p>
<p style="text-align: justify;">Ibu bapanya yang mengetahui mengenai kejadian itu bergegas turun ke bawah dan membawa mangsa ke hospital berdekatan untuk menyelamatkannya, namun gagal.</p>
<p style="text-align: justify;">Murid tadika itu disahkan mati sebelum sampai di Hospital Pluit, utara Jakarta lapor Kompas.com semalam.</p>
<p style="text-align: justify;">Ketua polis daerah, Suyudi, memetik kenyataan ibu mangsa, Valentino mulanya meminta kebenaran untuk menonton filem Spiderman yang ditayangkan di pawagam.</p>
<p style="text-align: justify;">Dia bagaimanapun tidak memberi kebenaran kerana sedang menjaga adiknya yang sakit.</p>
<p style="text-align: justify;">“Selepas permintaannya ditolak, mangsa lari ke dalam bilik dan mengunci dirinya dari dalam.</p>
<p style="text-align: justify;">Ibu mangsa cuba membuka pintu apabila mendengar sesuatu - anaknya terjun menerusi tingkap,” katanya.</p>
<p style="text-align: justify;">Mayat Valention dihantar ke sebuah hospital di Jakarta untuk siasatan lanjut.</p>
<p style="text-align: justify;">Polis masih menyiasat kes berkenaan. - Agensi</p>