<strong>Rejim Israel pada pagi hari ini dilaporkan melancarkan serangan udara ke atas 34 sasaran di Genting Gaza kononnya sebagai membalas tembakan roket yang ditujukan ke selatan <a title="Tahanan Palestin Henti Mogok Lapar 62 hari" href="http://mynewshub.my/main/2014/06/26/tahanan-palestin-henti-mogok-lapar-62-hari/" target="_blank">Israel</a>.</strong>

Serangan udara dikatakan mensasarkan kumpulan pejuang Hamas dan Islam yang berada di genting itu, memetik laporan Jerusalem Post.

Menurut laporan media Palestin, empat orang dilaporkan cedera dana beberapa kawasan di Gaza turut terputus bekalan elektrik.

Sehingga kini masih tiada laporan mangsa serangan yang maut akibat serangan udara itu.

Sejak 2007, kawsan selatan Israel didakwa rejim zionis itu menjadi sasaran roket oleh <strong><a title="Tentera Zionis Penduduk Palestin Bertempur" href="http://mynewshub.my/main/2014/06/20/tentera-zionis-penduduk-palestin-bertempur/" target="_blank">Hamas </a></strong>yang menguasai kawasan itu.

<strong>"Tentera Israel akan terus bertindak bagi mengekalkan keamanan rakyat dan penduduk awam negara Israel. Hamas dan pihak yang berkaitan dengannya bertanggungjawab ke atas semua tindakan keganasan ke atas Israel dari Genting Gaza," kata jurucakap tentera Leftenan Kolonel Peter Lerner.</strong>

Semalam, mayat tiga remaja Israel yang didakwa diculik kira-kira dua minggu lalu telah ditemui di Tebing Barat.

Perdana Menteri Israel Benjamin Netanyahu yang menuduh Hamas bertanggungjawab dalam serangan dan penculikan itu, berkata Hamas akan membayar kehilangan nyawa yang berlaku. - <strong>MYNEWSHUB.MY</strong>