<p style="text-align: justify;">SOMA - Seorang penasihat kepada Perdana Menteri Turki menendang seorang penunjuk perasaan beberapa kali di sini kelmarin.</p>
<p style="text-align: justify;">Penasihat tersebut, Yusuf Yerkel melakukan perbuatan itu semasa Perdana Menteri Turki, Recep Tayyip Erdogan melawat Soma ekoran tragedi sebuah lombong arang batu meletup menyebabkan 282 orang terbunuh.</p>
<p style="text-align: justify;">Penunjuk perasaan itu dilaporkan menendang sebuah kereta yang menyertai konvoi Erdogan menyebabkan Yusuf melakukan tindakan balas dengan menendangnya beberapa kali.</p>
<p style="text-align: justify;">Namun, tindakan itu mencetuskan kemarahan dalam kalangan pengguna di Twitter kerana Yusuf menendang penunjuk perasaan tersebut semasa dia telah ditangkap anggota-anggota polis unit tindakan khas.</p>
<p style="text-align: justify;">Yusuf membuat pengakuan menendang penunjuk perasaan itu kepada stesen penyiaran BBC.</p>
<p style="text-align: justify;">Penunjuk perasaan itu menyertai bantahan tentang kejadian letupan tersebut kerana ciri-ciri keselamatan diabaikan di lombong-lombong arang baru di Turki.</p>
<p style="text-align: justify;">Sejumlah penunjuk perasaan menjerit pembunuh dan pencuri ke arah Erdogan di sini.</p>
<p style="text-align: justify;">Namun, Erdogan mengarahkan satu siasa- tan dilakukan berhubung kejadian itu walaupun ribuan pendunjuk perasaan di seluruh Turki mendesaknya meletakkan jawatan. - Agensi</p>