KUALA LUMPUR - PLUS Malaysia Berhad (PLUS) akan menutup sementara kemudahan awam yang terdapat di Plaza Tol Sungai Petani Utara bermula esok sehingga penghujung tahun ini.

PLUS dalam satu kenyataan media memberitahu, penutupan itu bagi memberi laluan kepada kerja-kerja menaik taraf surau dan tandas awam.

“Langkah ini untuk meningkatkan tahap keselesaan di lebuh raya.

“Sehubungan itu, semua kemudahan kecuali pusat khidmat pelanggan akan ditutup sementara,” kata kenyataan itu hari ini.

Menurut kenyataan itu, orang ramai boleh menggunakan kemudahan di Hentian Sebelah Sungai Muda (arah utara) atau di kawasan rehat dan rawat (R&amp;R) Gurun (arah utara). - mynewshub.my