<strong>Seorang lelaki hari ini didenda RM10,000 atau lima bulan penjara oleh Mahkamah Majistret Kuala Lumpur selepas mengaku bersalah memiliki 43 keping video cakera padat (VCD) berunsur lucah.</strong>

Tertuduh Wilson Cheong Wee Son, 28, juga dituduh memiliki 152 keping VCD lucah berbahasa Inggeris dan 70 keping VCD berbahasa cina yang tidak mempunyai sijil 'B', memetik laporan <strong><a title="Sumber" href="http://www.mstar.com.my/berita/berita-mahkamah/2014/06/27/denda-vcd-lucah/" target="_blank">Mstar Online</a></strong>.

Untuk tuduhan memiliki 43 keping VCD lucah berbahasa Cina, Majistret Zuraini Abdul Razak memerintahkan Cheong RM10,000 dan jika gagal dibayar, dia akan dihukum<strong><a title="Helikopter Kawalan Jauh Jatuh Di Penjara Dublin" href="http://mynewshub.my/main/2014/06/26/helikopter-kawalan-jauh-jatuh-di-penjara-dublin/" target="_blank"> penjara</a></strong> lima bulan.

Majistret Zuraini turut mengenakan bon berkelakuan baik dengan cagaran RM5,000 terhadap Cheong selepas mengaku bersalah atas pertuduhan kedua kerana memiliki VCD tanpa sijil kelulusan Lembaga Penapisan Filem (LPF).

<strong>Cheong yang kini bekerja sebagai penjual jam tangan, didakwa melakukan kesemua <a title="Iklan Tanpa Sijil Halal Satu Kesalahan" href="http://mynewshub.my/main/2014/06/23/iklan-tanpa-sijil-halal-satu-kesalahan/" target="_blank">kesalahan</a> itu di hadapan flat Cheras Ria, Jalan Ketumbar Height, Cheras, di sini pada 21 Mei 2008, jam 8.30 malam.</strong>

Pendakwaan dikendalikan oleh Timbalan Pendakwa Raya Haderiah Siri manakala tertuduh tidak diwakili peguam. - <strong>MYNEWSHUB.MY</strong>

&nbsp;