<p style="text-align: left;">PETALING JAYA - Seorang pekerja kontrak didakwa di Mahkamah Majistret di sini hari ini terhadap tuduhan membunuh seorang wanita warga emas pada 13 Disember lepas.</p>
<p style="text-align: left;">Tan Chai Hing, 39, didakwa membunuh Yeong Loke Leong @ Chan Yoke Lan, 77, di di sebuah rumah di Jalan SS 22A/2, Damansara Jaya di sini, antara 11 pagi hingga 1 tengah hari.</p>
<p style="text-align: left;">Tertuduh didakwa mengikut Seksyen 302 Kanun Keseksaan yang membawa hukuman mati mandatori, jika sabit kesalahan.</p>
<p style="text-align: left;">Tan mengangguk tanda faham selepas pertuduhan dibacakan dalam bahasa Mandarin oleh jurubahasa di hadapan Majistret KB Elena Hong Tze Lan.</p>
<p style="text-align: left;">Tiada pengakuan direkodkan.</p>
<p style="text-align: left;">Mahkamah menetapkan 20 Februari untuk sebutan semula kes.</p>
<p style="text-align: left;">Pendakwaan dilakukan Timbalan Pendakwa Raya Nur Aifaa Che Abdullah manakala tertuduh diwakili peguam Datuk Suraj Singh. - BERNAMA</p>