KUALA LUMPUR - Bilangan titik panas yang dikesan melalui imej satelit Pentadbiran Atmosfera dan Lautan Kebangsaan (NOAA)-18 di Sumatera, Indonesia meningkat kepada 19 setakat semalam berbanding 12 pada hari sebelumnya.

Menteri Sumber Asli dan Alam Sekitar Datuk Seri G. Palanivel dalam satu kenyataan hari ini berkata bilangan titik panas yang dikesan di beberapa lokasi dalam negara turut meningkat kepada lima berbanding satu pada hari sebelumnya.

Katanya, daripada jumlah itu empat titik panas telah dikesan di Pahang dan satu titik panas di Selangor.

Malaysia kini mengalami jerebu susulan aktiviti pembakaran di Sumatera dan juga aktiviti pembakaran terbuka di dalam negara. - BERNAMA