KUALA LUMPUR - Kualiti udara di seluruh negara baik, kecuali dua kawasan iaitu Pelabuhan Klang dan Miri merekodkan bacaan Indeks Pencemaran Udara (IPU) sederhana setakat 7 pagi ini.

Menurut portal Jabatan Alam Sekitar (JAS), IPU bagi Pelabuhan Klang ialah 62 dan Miri 52.

Bacaan IPU antara 0 dan 50 dikategori sebagai baik; 51 hingga 100 sederhana; 101 hingga 200 tidak sihat; 201 dan 300 sangat tidak sihat manakala melebihi 301 sebagai berbahaya.

Orang ramai boleh merujuk portal http://www.doe.gov.my untuk mengetahui bacaan IPU semasa. - BERNAMA