Pasukan pertahanan Isarel (IDF) memulakan serangan darat ke atas semenanjung Gaza lewat petang Khamis (waktu Palestin- malam waktu Malaysia).

Perkara itu telah disahkan pejabat Perdana Menteri Israel melalui kenyataan kepada media negara berkenaan.

Serangan itu adalah selepas 10 hari Israel melancarkan serangan udara ke bumi Gaza yang mengorbankan ratusan nyawa rakyat Palestin.

Tujuan serangan darat mengikut IDF ialah bagi memusnahkan semua terowong yang menghubungkan Gaza dengan dunia luar.

Sebelum serangan darat bermula, IDF telah melancarkan serangan udara dan artileri secara besar-besaran.

IDF menjelaskan, serangan darat itu melibatkan pasukan infantri, kor kejuruteraan dan pasukan kereta kebal yang akan dibantu oleh pasukan udara, laut dan perisikan.

Pihak Hamas dikatakan telah bertindak balas dengan melancarkan serangan roket ke arah bandar Tel Aviv dan Shfela. Pertahan udara Iron Dome Israel dikatakan memintas beberapa serangan roket.

<a href="http://mynewshub.my/main/wp-content/uploads/2014/07/index.jpg"><img class="alignnone size-full wp-image-291717" src="http://mynewshub.my/main/wp-content/uploads/2014/07/index.jpg" alt="index" width="275" height="183" /></a>


<strong>Gambar: Reuters</strong>