KOTA KINABALU - Semua penjawat awam kerajaan negeri Sabah akan menerima bantuan khas kewangan sebanyak RM500 sempena Aidilfitri pada 21 Julai ini, kata Ketua Menteri Datuk Seri Musa Aman, hari ini.

Beliau berkata demikian ketika membentangkan Rang Undang-undang Perbekalan tambahan pertama 2014 pada persidangan Dewan Undangan Negeri Sabah di sini.

Musa, yang juga Menteri Kewangan Negeri berkata pembayaran bantuan khas itu melibatkan peruntukan sebanyak RM8.5 juta. - BERNAMA