Menteri Pengangkutan, Datuk Seri Liow Tiong Lai mengesahkan setakat ini tiada sebarang kenaikan harga bagi lesen memandu kereta kelas D dan lesen motor B2 seperti mana yang digembar-gemburkan semalam.

Kenyataan Liow dipetik menerusi Twitter rasminya, yang mana Liow mengatakan pelaksanaan Kurikulum Pendidikan Memandu (KPP) yang dijadualkan bermula pada 1 Ogos ini akan ditunda sehingga ke satu tarikh lain yang akan dimaklumkan kelak.
<p style="text-align: center"><a href="http://mynewshub.my/main/wp-content/uploads/2014/07/LIOW.png"><img class="alignnone size-full wp-image-291590" src="http://mynewshub.my/main/wp-content/uploads/2014/07/LIOW.png" alt="LIOW" width="535" height="521" /></a></p>
Menurut beliau lagi, kementeriannya sentiasa mendahulukan keperluan rakyat melebihi segalanya namun ianya turut perlu diseimbangi dengan keselamatan pengguna di atas jalan raya.

Selain itu, Liow turut mengumumkan pihak Jabatan Pengangkutan Jalanraya (JPJ) akan mengkaji semula kurikulum pengajian pemanduan dan kos pembelajaran untuk mendapatkan lesen.

Semalam, <strong><a title="HARGA BARU Lesen Kereta Kelas D &amp; Lesen Motor B2 Yang Dah Naik" href="http://mynewshub.my/main/2014/07/16/harga-baru-lesen-kereta-kelas-d-lesen-motor-b2-yang-dah-naik/" target="_blank">MYNEWSHUB.MY </a></strong>melaporkan kenaikan harga untuk mendapatkan lesen memandu kelas D dan B2 berikutan pelaksanaan KPP yang telah dinaik taraf oleh JPJ.

Menurut laporan itu juga, harga bagi lesen kereta Kelas D adalah RM2,000 berbanding harga asal, RM1,300 manakala harga bagi lesen motor Kelas B2 adalah RM1,050 sedangkan harga asal termasuk yuran lesen cuma RM600. - <strong>MYNEWSHUB.MY</strong>

Oleh: <strong>AUDREY LEE </strong>