<p style="text-align: justify;">LOS ANGELES - Presiden Amerika Syarikat (AS), Barack Obama semalam memberi amaran bahawa kejadian seperti kes penculikan kanak-kanak perempuan di Nigeria dan konflik mazhab yang berlaku di seluruh dunia menunjukkan 'manusia masih mempunyai sisi gelap'.</p>
<p style="text-align: justify;">Obama berkata demikian selepas menerima Anugerah Kemanusiaan daripada pengarah filem terkenal, Steven Spielberg di Muzium Holocaust di Universiti of Southern California.</p>
<p style="text-align: justify;">Muzium itu diasaskan Spielberg.</p>
<p style="text-align: justify;">Pada majlis itu, Obama bercakap mengenai pelbagai konflik global termasuk masalah di Ukraine, Syria dan penculikan lebih 200 kanak-kanak perempuan Nigeria oleh kumpulan militan Islam Boko Haram.</p>
<p style="text-align: justify;">Kumpulan itu dipercayai bertanggungjawab menculik lebih 200 kanak-kanak tersebut di sebuah sekolah di bandar Chibok, Nigeria pada bulan lalu.</p>
<p style="text-align: justify;">"Kita hanya perlu melihat tajuk berita hari ini (iaitu) kemusnahan Syria, pembunuhan dan penculikan di Nigeria, konflik mazhab dan konflik perkauman yang jelas memperlihatkan bahawa kita masih belum memadamkan sisi gelap manusia," kata Obama.</p>
<p style="text-align: justify;">Beliau menarik perhatian mengenai peningkatan aliran anti-Yahudi berdasarkan peristiwa seperti serangan seorang lelaki bersenjata di dua buah pusat komuniti Yahudi di Kansas dan pengedaran risalah-risalah di timur Ukraine yang menuntut pendaftaran bagi orang-orang Yahudi.</p>
<p style="text-align: justify;">"Tiada tragedi yang kita lihat hari ini boleh meningkatkan kepada kemusnahan yang menyeramkan," katanya. -</p>
<p style="text-align: justify;">Dalam pada itu, Presiden Nigeria, Goodluck Jonathan berkata, penculikan lebih 200 kanak-kanak perempuan itu menyebabkan berlakunya tentangan ke atas kumpulan-kumpulan Islam.</p>
<p style="text-align: justify;">Pentadbiran Jonathan telah begelut untuk menangani keganasan yang dilakukan kumpulan Boko Haram sejak lima tahun lalu. - Agensi</p>