<strong>KUALA KUBU BHARU</strong> - Kira-kira 50 orang peserta hari ini mengadakan himpunan bantahan cadangan membina Pusat Judi Lumba Kuda yang dikatakan terbesar di Asia di Bukit Tagar, Hulu Selangor.

Peserta protes berbaris di hadapan Masjid Ar-Rahimah di sini, selepas selesai solat jumaat bagi mengecam cadangan pembinaan pusat yang penuh maksiat berkenaan yang dibuat kerajaan negeri.

Kumpulan itu yang terdiri daripada wanita dan lelaki dari pertubuhan bukan kerajaan (NGO) berdiri dengan membawa kain rentang tertulis perkataan bantahan keras kepada cadangan pembinaan oleh kerajaan negeri <strong><a title="Ops Dadu : Polis Selangor Berkas 1,739 Individu" href="http://mynewshub.my/main/2014/07/11/ops-dadu-polis-selangor-berkas-1739-individu/" target="_blank">Selangor</a></strong> Pakatan Rakyat itu.

Ahli Dewan Undangan Negeri Batang Kali, Mat Nadzari Ahmad Dahlan memberitahu bantahan itu turut disuarakan oleh Exco negeri Umno ketika Barisan Nasional (BN) memerintah pada tahun 2005.

<strong>"Baru-baru ini kita dikejutkan dengan satu cadangan bahawasanya ada pihak-pihak tertentu atau syarikat yang ingin membangunkan satu tapak pusat <a title="Judi Haram : Lapan Lelaki Ditahan Dalam Ops Bersepadu" href="http://mynewshub.my/main/2014/07/06/lapan-lelaki-ditahan-dalam-ops-bersepadu/" target="_blank">lumba kuda</a> yang akan menggalakkan satu lagi aktiviti judi yang sangat kita tidak suka.</strong>

<strong>"Oleh itu, kami sangat konsisten dengan apa yang diputuskan oleh kerajaan negeri (ketika itu BN) pada 2005, Exco Kerajaan Negeri Selangor pada ketika itu untuk tidak membenarkan kelab lumba kuda diwujudkan di Hulu Selangor dan pendirian ini akan kekal pada bila-bila masa," katanya kepada wartawan selepas menyertai bantahan berkenaan</strong>

<a href="http://mynewshub.my/main/wp-content/uploads/2014/07/BantahanLumbaKuda_2.jpg"><img class="aligncenter wp-image-289745" src="http://mynewshub.my/main/wp-content/uploads/2014/07/BantahanLumbaKuda_2.jpg" alt="BantahanLumbaKuda_2" width="550" height="309" /></a>

Beliau yang juga Ketua Umno Bahagian Hulu Selangor berkata cadangan yang diberikan adalah merupakan ulangan kepada cadangan sebuah syarikat multinasional yang kali pertama dikemukakan kepada kerajaan negeri BN.

Bagaimanapun, Pengerusi Jawatankuasa Hal Ehwal Islam, Belia dan Mesra Rakyat Negeri Datuk Abdul Rahman Palil mengesahkan telak menolak cadangan itu.

<strong>"Kita bukan menolak cadangan kelab lumba itu pada masa ini saja tetapi kita tidak akan membenarkan berlaku pada masa depan," katanya pada 2005.</strong>

Untuk rekod, daerah Hulu Selangor mempunyai rakyat yang majoritinya berbangsa Melayu dan beragama <strong><a title="JAKIM Minta Umat Islam Baca Doa Qunut Nazilah" href="http://mynewshub.my/main/2014/07/11/jakim-minta-umat-islam-baca-doa-qunut-nazilah/" target="_blank">Islam</a></strong>.

Kedudukan Bukit Tagar pula adalah bersebelahan dengan empat buah tanah Rancangan Felda di sebelah utara, Taman Bunga Raya/Bukit Beruntung di sebelah selatan dan Daerah Kuala Selangor di sebelah barat.

Pada bantahan itu juga, peserta protes yang terdiri daripada wakil Majlis Belia Daerah Hulu Selangor, Majlis Pembangunan Wanita dan Keluarga Parlimen Hulu Selangor, Perkumpulan Perempuan Daerah Hulu Selangor dan Kelab Rekreasi dan Pelancongan Daerah Hulu Selangor.

<a href="http://mynewshub.my/main/wp-content/uploads/2014/07/BantahanLumbaKuda_1.jpg"><img class="aligncenter size-full wp-image-289748" src="http://mynewshub.my/main/wp-content/uploads/2014/07/BantahanLumbaKuda_1.jpg" alt="BantahanLumbaKuda_1" width="896" height="504" /></a>

Baki pertubuhan NGO yang hadir ialah Gerakan Belia 4B Hulu Selangor dan Majlis Belia Felda Negeri Selangor.

https://www.facebook.com/photo.php?v=916221355058896&amp;set=vb.185246994823006&amp;type=2&amp;theater

Jemaah solat Jumaat turut diajak bagi menandatangani sehelai kain rentang bagi menunjukkan bantahan mereka ke atas cadangan itu. - <strong>MYNEWSHUB.MY</strong>

Oleh : <strong>Hzqahmd</strong> | Foto dan Video : <strong>IBNU KHUSAIRY ARIS</strong>