KUALA LUMPUR - Pertubuhan Penerbangan Awam Antarabangsa (ICAO) memuji Malaysia Airlines (MAS) kerana amat responsif dengan siasatan kehilangan satu daripada penerbangannya.

Pengarah Biro Navigasi Udara ICAO Nancy Graham berkata ICAO perlu menunggu hasil siasatan sebelum mempertimbangkan tindakan pemulihan, jika ada.

Katanya beliau berharap insiden itu tidak akan menjejaskan pertumbuhan penumpang MAS.

"Walaupun bertujuan baik dan disertai inisiatif keselamatan yang hebat, kemalangan tetap berlaku," katanya kepada pemberita di luar Persidangan Ops

Persatuan Pengangkutan Udara Antarabangsa 2014 selama dua hari. Persidangan itu berakhir hari ini.

Penerbangan MH370 yang membawa 227 penumpang dan 12 anak kapal hilang pada 8 Mac setelah berlepas dari Lapangan Terbang Antarabangsa KL pukul 12.41 tengah malam, kira-kira sejam kemudian semasa pesawat itu berada di ruang udara Laut China Selatan.

Pesawat itu sepatutnya mendarat di Beijing pukul 6.30 pagi hari yang sama. - BERNAMA