<p style="text-align: justify;">NILAI - Timbalan Perdana Menteri Tan Sri Muhyiddin Yassin pada Ahad menghadiri majlis perkahwinan anak perempuan pemandunya, Sani Arshad di Dewan Konvesyen Nilai, Taman Semarak dekat sini.</p>
<p style="text-align: justify;">Ketibaan Muhyiddin dan isteri, Puan Sri Norainee Abdul Rahman disambut Sani, 52, dan isterinya Azian Ismail, 41.</p>
<p style="text-align: justify;">Muhyiddin dan isteri, yang tiba pukul 1 tengah hari, turut menikmati jamuan bersama pasangan pengantin Farah Nadia Sani, 26, dan Mohd Nashriq Muhamad, 31, serta bergambar kenang-kenangan bersama mereka.</p>
<p style="text-align: justify;">Muhyiddin dan isteri turut menepung tawar kedua-dua mempelai.</p>
<p style="text-align: justify;">Turut hadir Speaker Dewan Undangan Negeri Johor Datuk Mohamad Aziz.</p>
<p style="text-align: justify;">Farah Nadia, anak ketiga daripada empat beradik, adalah seorang penolong pemasaran sebuah syarikat komputer di Kuala Lumpur manakala suaminya seorang juruteknik Perodua di Rawang.</p>
<p style="text-align: justify;">Sani yang tinggal di Bandar Baru Nilai di sini berkhidmat sebagai pemandu Muhyiddin lebih 30 tahun.</p>
<p style="text-align: justify;">Majlis perkahwinan itu turut dihadiri kira-kira 1,000 tetamu. - BERNAMA</p>