<strong>Seorang pegawai Polis Diraja Malaysia (PDRM), Supritendan Ahmad Dzaffir Mohd Yussof dilantik sebagai Penasihat Keselamatan Perwakilan Tetap Pertubuhan Bangsa-Bangsa Bersatu (PBB) di New York, Amerika Syarikat.</strong>

Ahmad Dzaffir akan menjadi Penasihat Keselamatan Pejabat Perwakilan Tetap Malaysia di <strong><a title="PBB-Malaysia Perlu Lebih Banyak Projek Mega" href="http://mynewshub.my/main/2014/07/02/pbb-malaysia-perlu-lebih-banyak-projek-mega/" target="_blank">PBB</a></strong> kerana Malaysia kini merupakan ahli tidak tepat Majlis Keselamatan itu.

<strong>Berita perlantikan itu dipaparkan di laman Facebook (FB) rasmi PDRM hari ini.</strong>

<strong>"Beliau telah memulakan tugas pada 4 Julai lepas bagi penggal 2015-2016 dan dijanga pulang ke tanah air pada tahun 2017," menurut laman FB itu.</strong>

Sebelum ini, beliau bertugas sebagai Ketua Bahagian Siasatan Jenayah di Ibu Pejabat Polis Daerah Ipoh, Perak.

Laman FB PDRM berkata, Ahmad Dzaffir dipilih menjawat jawatan itu berdasarkan rekod <strong><a title="Perkhidmatan Monorel Terjejas Akibat Terowong Runtuh" href="http://mynewshub.my/main/2014/07/02/perkhidmatan-monorel-terjejas-akibat-terowong-runtuh/" target="_blank">perkhidmatan </a></strong>yang cemerlang di samping ilmu pengetahuan serta kredibiliti untuk menggalas tugas dengan berkesan dan efektif.

"Ia sekaligus mampu menyumbang kepada usaha Malaysia memenuhi tuntutan tanggungjawab sebagai ahli tidak tetap Majlis Keselamatan PBB," katanya.

<strong>Selain itu,  PDRM juga meraikan kejayaan menerima 1 juta Likes di laman FB mereka yang diperolehi pada 26 Jun lepas pada pukul 6.02 pagi.</strong>

<strong>Timbalan Ketua Polis Negara, Tan Sri Mohd Bakri Mohd Zinin berkata, laman itu berjaya memungut 1 juta Likes selepas empat tahun diwujudkan, sekaligus menjadi <a title="172 Agensi Kerajaan Laksana Amalan 5S" href="http://mynewshub.my/main/2014/06/26/172-agensi-kerajaan-laksana-amalan-5s/" target="_blank">agensi kerajaan</a> pertama di Malaysia yang berjaya mencipta kejayaan seumpama itu.</strong>

"Platform ini (FB) diwujudkan atas inisiatif Bidang Keberhasilan Utama Negara (NKRA) untuk mengurangkan rasa takut (fear of crime) di kalangan masyarakat terhadap jenayah," katanya memetik artikel dalam ruangan Dari Bukit Aman.

Sehingga artikel ini ditulis, FB PDRM sudah pun memungut 1,030,504 Likes. -<strong> MYNEWSHUB.MY</strong>

Oleh : <strong>IBNU KHUSAIRY ARIS</strong>