Gaza – Sekeping gambar menceritakan segala-galanya. Gambar ini menunjukkan bagaimana rakyat Palestin yang merupakan orang awam dalam ketakutan selepas peluru berpandu Israel membedil mereka.

Beberapa saat selepas peluru itu dilancarkan , ia menyebabkan sebuah apartment hancur.

Tidak cukup dengan peluru berpandu itu, zionis kemudiannya menggunakan jet pejuang F-16 bagi memastikan bangunan apartment itu hancur menjadi debu.

Hanya beberapa minit sebelum itu, salah seorang penghuni flat itu, Bashir al-Ramlawi, 58, disuruh melarikan diri selepas zionis menghubungi anak lelakinya dan memberi amaran mengenai serangan itu.

Kini penduduk di situ terpaksa menjadi gelandangan dan tidak mempunyai tempat tinggal lagi.

``Saya tidak tahu kenapa ia mensasarkan rumah saya. Kini kami hilang tempat tinggal, tidak tahu lagi kemana nak dituju,’’ katanya.

Imej tersebut dirakamkan minggu ini di bandar Gaza, yang tidak henti-henti dihujani peluru zionis, sejak konflik di kawasan itu bermula tiga minggu lalu.