RASANYA tidak lengkap jika kita tidak mendengar perihal 'duit raya' setiap kali menyambut Aidlifitri.

Kebiasaannya, golongan kanak-kanaklah yang paling gembira setiap kali menerima duit raya ini.

Bagaimanapun, ada pihak yang mempersoalkan hukum pemberiannya kerana dibimbangi ia tidak menepati syariat Islam.

Memetik penjelasan penceramah ternama, Ustaz Zaharuddin Abd Rahman, terdapat pro dan kontranya dalam pemberian duit raya kepada si penerima.

<a href="http://mynewshub.my/main/wp-content/uploads/2014/07/zaharuddin.jpg"><img class="aligncenter wp-image-294606" src="http://mynewshub.my/main/wp-content/uploads/2014/07/zaharuddin.jpg" alt="zaharuddin" width="450" height="616" /></a>

Dari perspektif baik, ia dapat memupuk semangat dan sifat menderma sebagai bukti hasil keberkatan yang diperolehi dari tarbiyah Ramadhan.

Ia bertepatan dengan hadith Nabi s.a.w dari Ibn Abbas r.a yang menyebut :-

"Adalah Nabi SAW adalah manusia yang paling bagus dan pemurah dengan segala jenis kebaikan, dan Nabi paling pemurah adalah di bulan Ramadhan, dimana ketika bertemu Jibrail yang datang di setiap hari di bulan ramadhan membentangkan (menyemak) al-Quran dari Nabi SAW, apabila ditemui Jibrail maka Nabi akan menjadi paling pemurah dengan kebaikan lebih dari angin yang bertiup" (Riwayat Al-Bukhari)

Justeru, sekiranya ia dapat diberikan dalam bulan Ramadhan sebagai sedekah, sudah tentu keberkatan pahalanya berlipat kali ganda berbanding memberikannya di bulan Syawal.

Dari segi negatifnya pula, dibimbangi si pemberi berniat mahu menunjuk-nunjuk kekayaannya sehingga ada yang terpaksa berhutang semata-mata mahu memberikan duit raya.

Selain itu, ia mungkin menjadikan kanak-kanak bersifat materialistik dan mengkritik individu yang tidak memberikan duit raya kepada mereka.

Kesimpulannya, segala-galanya terpulang pada niat kita sewaktu memberi.

Sebaiknya, tanamkan niat ingin memberi sedekah sewaktu menghulurkan duit raya dan ikutlah kemampuan agar tidak terdetik rasa berat hati sewaktu memberi.

InsyaAllah pahala menanti...

Oleh: <strong>ELZA / MYNEWSHUB.MY</strong>