KUALA LUMPUR - Sejumlah wang milik empat penumpang pesawat MH370 yang hilang sejak Mac lalu, didapati lesap dari akaun bank milik mereka.

Kehilangan wang sebanyak RM35,000 itu dikesan oleh salah seorang pekerja bank yang mendapati terdapat pemindahan wang oleh individu tidak dikenali serta tanpa kebebaran empat pelanggan yang juga penumpang MH370.

Ketua Polis Daerah Dang Wangi, Senior Asisten Komisioner Zainuddin Ahmad berkata, siasatan sedang dijalankan mengikut Seksyen 4(1) Akta Jenayah Komputer. - <strong>Berita Harian</strong>