<strong>Untuk menangani isu Menteri Besar Selangor tanpa parti, Majlis Penasihat Raja-Raja Negeri Selangor akan bermesyuarat esok untuk berbincang berkenaan kemelut itu.</strong>

Menurut satu kenyataan media dari Menteri Besar Selangor Tan Sri Abdul Khalid hari ini, peguamnya menasihati agar beliau tidak membuat sebarang kenyataan media sehingga mesyuarat berkenaan selesai.

Laporan <strong><a title="Sumber" href="http://www.agendadaily.com/Muka-Hadapan/majlis-penasihat-raja-raja-selangor-bermesyuarat-esok-abdul-khalid.html" target="_blank">Agenda Daily</a></strong> menyebut, kenyataan media itu dikeluarkan pagi ini hanya sepanjang empat perenggan.

Semalam, beliau dipecat dari partinya Parti Keadilan Rakyat (PKR) berkuatkuasa serta merta. Pemecatan itu diumumkan Pengerusi Lembaga Disiplin PKR Datuk Dr Tan Kee Kwong di Ibu Pejabat PKR di Petaling Jaya.

<strong>Dr Tan berkata keputusan dibuat selepas Abdul Khalid dikatakan gagal mematuhi keputusan Majlis Presiden Pakatan Rakyat (PR) yang dihadiri Presiden PAS Datuk Seri Abdul Hadi Awang, Penasihat DAP Lim Kit Siang dan Ketua UmumPKR Datuk Seri Anwar Ibrahim untuk mengangguhkan proses dan perbincangan mengenai projek Langat II serta menangguhkan kenaikan elaun Speaker, Menteri Besar, Exco dan ADUN <a title=" PAS Wilayah Persekutuan Sokong MB Selangor" href="http://mynewshub.my/main/2014/08/08/pas-wilayah-persekutuan-sokong-mb-selangor/" target="_blank">Negeri Selangor</a>.</strong>

Dalam kenyataan Abdul Khalid itu, beliau terus konsisten dengan keputusan dipecat walaupun ia dibuat salah dan bertentangan dengan undang-undang.

Abdul Khalid berkata mesyuarat Majlis itu akan diadakan esok pada pukul 11.30 pagi. - <strong>MYNEWSHUB.MY</strong>