<p style="text-align: justify;">KUALA PERLIS - Seramai 101 pendatang asing tanpa izin (PATI) dipercayai dari Myanmar ditahan Unit Pencegahan Penyeludupan (UPP) Kuala Perlis dalam serbuan di tepi pantai berhampiran Trek Kurung Tengar, di sini, kira-kira jam 12.30 tengah malam tadi.</p>
<p style="text-align: justify;">PATI yang terdiri daripada 27 lelaki dewasa, 29 wanita, 33 kanak-kanak lelaki dan 12 kanak-kanak perempuan berusia antara setahun hingga 40 tahun itu ditahan ketika bot yang mereka naiki berada kira-kira 100 meter dari pantai.</p>
<p style="text-align: justify;">Timbalan Komander 2 UPP Perlis (Imigresen), Rosli Issak, dalam sidang media sebentar tadi, berkata kesemua PATI itu dipercayai menaiki bot berkenaan dari Myanmar ke sini sejak beberapa hari lalu. -<strong> BH Online</strong></p>