<p style="text-align: justify;">New York – Seorang artis kontroversi yang pernah `muntah’ atas baju Lady Gaga atas nama seni, kini sekali lagi mencipta kejutan dengan memencilkan dirinya di dalam sebuah bilik selama 168 jam.</p>
<p style="text-align: justify;">Sepanjang tempoh tujuh hari itu, Millie Brown hanya akan minum sahaja. Dia juga akan berbaring sebagai kaedah meditasi dan tidak akan berkomunikasi dengan dunia luar sepanjang tempoh itu.</p>
<p style="text-align: justify;">Karya seni digelar Wilting Point ini dilakukannya di dalam sebuah kotak di dalam galeri seni di Hotel Refinery.</p>
<p style="text-align: justify;">Dengan berbaring di atas karpet dihiasi bunga segar, Brown yang memulakan hasil kerjanya itu Jumaat lalu berkata, dia mahu memisahkan dirinya dengan dunia luar untuk seketika.</p>
<p style="text-align: justify;">``Saya mahu menyingkirkan semua gangguan dalam jiwa saya dan menumpukan kepada mencari kecantikan dalaman,'' katanya.</p>
<p style="text-align: justify;">Persembahannya itu disiarkan secara langsung menerusi streaming selama 24 jam dan orang ramai juga boleh menjenguknya melalui tingkap kaca di luar galeri tersebut.</p>