KUALA LUMPUR - Aliran trafik di Lebuhraya Utara-Selatan (Plus) menghala ke ibu negara bergerak perlahan pada 5 petang ini.

Jurucakap Pusat Kawalan Trafik Plus Expressways Sdn Bhd berkata aliran trafik itu perlahan di persimpangan Nilai Utara ke Nilai, Negeri Sembilan dan Changkat Jering ke Kuala Kangsar, Perak.

Kenderaan turut dilaporkan bergerak perlahan sebelum terowong Menora ke Ipoh dan Senai Utara ke Kulai, Johor.

"Setakat ini tiada kemalangan yang melibatkan kenderaan di lebuh raya Plus dan keadaan trafik terkawal," katanya ketika dihubungi.

Sementara itu, jurucakap Lembaga Lebuhraya Malaysia (LLM) berkata aliran trafik di Lebuhraya Karak menuju pantai timur di kedua-dua arah dilaporkan bergerak lancar.

Maklumat terkini trafik boleh didapati menerusi talian bebas tol PLUSline 1800-88-0000 atau laman sesawang www.twitter.com/plustrafik dan talian penting LLM 1800-88-7752 atau www.twitter.com/LLMinfotrafik. - BERNAMA