Adakah anda selalu terlepas menahan teksi dan serik beratur panjang bagi menungu giliran menaiki kenderaan bermeter ini?

Sememangnya itulah ragam yang harus dihadapi tatkala berada di bandar-bandar besar atau di tengah kota raya yang sibuk. Tidak kira di mana anda berada, perkhidmatan teksi sememangnya sangat diperlukan dan sedikit sebanyak dapat mengurangkan stres memandu lebih-lebih lagi kepada golongan wanita.

Kini proses untuk menempah perkhidmatan teksi akan lebih mudah dengan 'Myteksi'. Aplikasi ini menggunakan teknologi peranti pintar anda untuk membuat tempahan langsung daripada penumpang kepada pemandu.

<a href="http://mynewshub.my/wp-content/uploads/teksi1.jpg"><img class="aligncenter wp-image-271662 size-full" src="http://mynewshub.my/wp-content/uploads/teksi1.jpg" alt="teksi" width="454" height="318" /></a>

MyTeksi yang terkenal dengan servis perkhidmatan tempahan teksi melalui peranti mudah alih telah memperkenalkan satu lagi pilihan melalui aplikasi mereka iaitu GrabCar. GrabCar membolehkan pengguna MyTeksi menempah teksi premium atau limosin untuk kegunaan mereka.

Menggunakannya, pengguna hanya perlu melancarkan aplikasi MyTeksi sedia ada dan memilih pilihan GrabCar berbanding pilihan teksi biasa dan teksi eksekutif. Harga anggaran akan turut dipaparkan apabila maklumat lokasi tumpangan dan destinasi pilihan dimasukkan.

<a href="http://mynewshub.my/wp-content/uploads/myteksi5.jpg"><img class="aligncenter wp-image-271665" src="http://mynewshub.my/wp-content/uploads/myteksi5-300x189.jpg" alt="myteksi5" width="500" height="316" /></a>

Buat masa ini, pilihan teksi premium GrabCar tampak sedikit berbanding pilihan teksi biasa dan teksi eksekutif. Kami difahamkan MyTeksi masih dalam proses untuk menambah lagi bilangan GrabCar untuk para pelanggan.

Anda boleh melakukan tempahan GrabCar melalui iOS, Android, Windows Phone dan BlackBerry. Bagaimanapun buat masa ini kawasan lingkungan perkhidmatan GrabCar hanya terhad sekitar Mont Kiara, Bangsar dan segitiga emas Kuala Lumpur.

Sumber: <strong>Myteksi</strong>

Oleh: <strong>hzqahmd/ MYNEWSHUB.MY</strong>