Sedih.. ini adalah gambar mayat bayi yang dibalut dengan baju sebelum dimasukkan ke dalam plastik sampah dan dibuang di Kawasan Perindustrian Meil, Batang Kali jam 9.30 pagi, Jumaat lalu.

Ia ditemui orang asli yang sedang bekerja memotong rumput dan memungut sampah di kawasan berkenaan.

Mayat berjantina perempuan ini didapati <a title=" Buang Bayi – Rakan Curiga Darah Di Lantai" href="https://www.google.com/url?q=http://mynewshub.my/2013/09/22/buang-bayi-rakan-curiga-darah-di-lantai/&amp;sa=U&amp;ei=MgpKU-fdAqKjigfukoD4CQ&amp;ved=0CA4QFjAE&amp;client=internal-uds-cse&amp;usg=AFQjCNGyeTfhoWk2vrrTIdSF10UF05DVhg" target="_blank">masih bertali pusat</a> dan dibuang bersama uri ibunya. Dipercayai, ia ditinggalkan di situ pada awal pagi Jumaat sebelum ditemui kurang tujuh jam selepas itu.

Bedah siasat di Hospital Kuala Kubu Baru mendapati bayi berusia 28 minggu ini meninggal dunia kerana lemas.

Baju berwarna hitam dan plastik sampah yang terdapat pada bayi kini dihantar untuk pemeriksaan Jabatan Kimia.

Pada masa sama, pihak polis turut menjalankan siasatan di klinik sekitar Hulu Selangor untuk mengesan sekiranya suspek yang baru melahirkan anak ada berkunjung untuk mendapatkan rawatan.<strong> - MYNEWSHUB</strong>

Oleh: REM RAMZI
Sumber gambar: Facebook Daily Traffic Report

&nbsp;

&nbsp;