Bekas suami Rita Rudaini, Aidil Zafuan menyatakan dia dan isterinya, Zarema Zainal langsung tidak terkesan dengan pelbagai pendedahan yang dibongkarkan Rita menerusi beberapa kenyataannya kepada pihak media sebelum ini.

Rita sebelum ini mengatakan Aidil pernah mengadu kepadanya berkenaan sikap isterinya yang sangat mengongkong dirinya selain tidak membenarkan Aidil bertemu dengan anak-anaknya.

<strong>"Mengapa tiba-tiba Rita membuat pendedahan seperti itu. Apa tujuannya berbuat demikian? Dalam hal ini, hanya saya dan isteri saya tahu perkara sebenar. Jujurnya kami (Aidil dan Zarema) tidak terkesan langsung dengan pendedahan yang dibuat," katanya memetik Berita Harian.</strong>

Selain itu, Aidil turut mempersoalkan tindakan Rita yang hanya membenarkannya berjumpa dengan anak-anak seminggu sebelumnya berkahwin.

Ini merupakan penjelasan Aidil berhubung isu tersebut:

<strong>"Pada awalnya saya malas hendak berbalas kenyataan atas nasihat kawan-kawan. Tapi saya perlu bersuara kerana perkara itu membabitkan isteri saya sekarang.</strong>

<strong>"Rita mengadu kepada media kononnya dua minggu sebelum perkahwinan baru saya mahu menjenguk anak dan selepas bernikah langsung menghilang.</strong>

<strong>"Hakikat sebenar saya sudah lama mahu menjenguk anak. Bukan dalam tempoh 2 minggu tapi sebelum itu lagi. Saya ada mesej (Rita) bertanya soal anak dan meminta kebenaran untuk bertemu mereka.</strong>

<strong>"Malangnya tiada sebarang jawapan. Hanya seminggu sebelum saya berkahwin, baru dia membalas mesej dan izinkan saya jenguk mereka.</strong>

<strong>"Persoalannya mengapa lagi seminggu saya nak kahwin baru balas mesej dan beri keizinan? Selepas berkahwin, saya pindah ke Johor Bahru. Kesibukan membuatkan saya tidak sempat melawat mereka.</strong>

<strong>"Namun saya tetap bertanya khabar dan baru-baru ini saya ternampak gambar anak sakit. Itupun kawan yang beritahu selepas terlihat gambar itu di Instagram Rita.</strong>

<strong>"Apabila saya bertanyakan perkara itu, Rita tempelak saya balik. Bukanlah lebih wajar beliau maklumkan kepada saya bahawa anak saya sakit kerana saya adalah bapanya.</strong>

<strong>"Ini tidak, beliau lebih senang muat naik gambar ke Instagram daripada memberitahu saya," jelasnya lagi. </strong>

Anda baca dan nilaikanlah sendiri, rasanya kalau dua-dua masih lagi terus berbalas-balas kenyataan pada pihak media, sampai bila-bila pun masalah tidak akan selesai.

Diharapkan kedua-duanya berfikirlah sebaiknya demi kebaikan dua anak mereka, Airit Rayyan Rizqin dan Airit Rafqa Arjuna. - <strong>MYNEWSHUB.MY</strong>

<a href="http://mynewshub.my/myartis/wp-content/uploads/2014/06/aidil1.jpg"><img class="wp-image-6801 aligncenter" src="http://mynewshub.my/myartis/wp-content/uploads/2014/06/aidil1.jpg" alt="aidil1" width="371" height="279" /></a>

Oleh: <strong>AUDREY LEE</strong>