Los Angeles – Pemain bola sepak pasukan Amerika Syarikat, Clint Dempsey yang membantu negara tersebut menewaskan Ghana dengan jaringan 2-1 pada pelawanan bola sepak Piala Dunia, Isnin lalu, bakal menjadi penyanyi rap pula selepas ini.

Dempsey akan mengeluarkan album rap bertajuk The Redux dan akan menggunakan nama Deuce.

Album tersebut yang dihasilkan dengan bantuan artis rap dan penerbit dari bandar Texas, dijangka `meletop’.

Dempsey telah merakamkan lagu-lagu berkenaan dalam masa dua minggu sebelum Piala Dunia bermula.

Dalam pada itu rakan Dempsey, Mike Chehade yang juga penyanyi rap berkata, rakannya itu memang seorang yang berbakat.

Jelasnya, dengan menerbitkan album tersebut, ia menunjukkan bahawa Dempsey menjadi `Captain America’ dengan menyumbangkan gol.

Dempsey dan pasukan Amerika Syarikat akan bertemu Portugal Ahad ini.