Kebanyakan dari kita di Malaysia yang bekerja, pastinya mempunyai kemudahan kepada penggunaan tandas yang bersih dan harum setiap hari.

Ia tidak sama seperti apa yang kita ada Malaysia jika anda bekerja sebagai seorang konduktor bas di Bangkok, Thailand.

Mereka tidak berpeluang menggunakan tandas pada masa yang mereka mahu kerana kekurangan waktu rehat untuk ke tandas. Untuk itu mereka terpaksa memakai lampin pakai buang.

Bukan itu sahaja, di beberapa bahagian di<strong> <a title="Inflasi Thailand Cecah 2.62 Peratus Pada Mei" href="http://mynewshub.my/main/2014/06/02/inflasi-thailand-cecah-2-62-peratus-pada-mei/" target="_blank">Thailand</a></strong>, pekerja kolar biru ada yang dilaporkan tidak mempunyai kemudahan kepada keperluan asas.

<strong>Menurut artikel di <a title="Sumber" href="http://www.odditycentral.com/news/lack-of-toilet-breaks-forces-thai-bus-conductors-to-wear-diapers.html" target="_blank">Oddity Central</a>, para konduktor bas di Thailand perlu memakai lampin sedimikian sepanjang hari dan ia juga menjejaskan kesihatan mereka.</strong>

<strong>Seorang daripada yang terkesan daripada masalah ini ialah Watcharee Viriya yang telah menghidapi <a title="Kes Jangkitan Baharu HIV Turun 50% Dalam Tempoh 11 Tahun" href="http://mynewshub.my/main/2014/05/24/kes-jangkitan-baharu-hiv-turun-50-dalam-tempoh-11-tahun/" target="_blank">jangkitan</a> berkaitan kencing kerana terpaksa tidak menggunakan tandas.</strong>

"Ia tidak selesa apabila memakainya, terutamanya pada ketika saya sedang membuang air kecil.

"Apabila bas tiba di terminal, saya terpaksa berlari untuk menukar lampin.. Saya menggunakan dua lampin pakai buang untuk sehari," kata Watcharee yang baru sahaja disahkan menghidap barah uterus.

Oleh kerana itu, dia mesti menjalani pembedahan dan menurut para doktor, ia disebabkan pemakaian lampin pakai buang yang kotor sehingga menyebabkan jangkitan masuk ke dalam uterus.

Satu kaji selidik telah dijalankan oleh Yayasan Pergerakan Progresif Wanita dan Lelaki Thailand mendapati, 28 peratus konduktor bas wanita menggunakan lampin pakai buang dalam syif kerja mereka selama 16 jam.

"Kami benar-benar terkejut.

Kami juga mendapati ramai antara mereka terkena jangkitan berkaitan kencing dan ada juga kes baru karang di dalam saluran kencing mereka," kata Pengarah Yayasan, Jaded Chouwilai.

Isu itu sebenarnya hanya sebahagian kecil daripada apa yang sepatutnya para pekerja di Thailand hadapi ekoran perbezaan jurang yang ketara antara golongan kaya dan pertengahan.

Masalah seperti ini dan banyak faktor lain turut menyumbang kepada krisis <strong><a title="Menteri Sibuk Berpolitik, Undur Diri Dari Kabinet" href="http://mynewshub.my/main/2014/06/03/menteri-sibuk-berpolitik-undur-diri-dari-kabinet/" target="_blank">politik</a></strong> tidak berkesudahan di Thailand sehingga memaksa pihak tentera sekali lagi melakukan rampasan kuasa pada 22 Mei lepas.

Masalah yang dihadapi oleh para konduktor itu kini sedang cuba diatasi oleh pihak kesatuan kerja mereka.

"Keadaan persekitaran kerja mereka teruk.

"Mereka terpaksa bekerja dalam jangkamasa lama dalam kepanasan, tetapi apabila mereka lapar, mereka tidak boleh makan, begitu juga jika mereka mahu ke tandas," kata Setiausaha Kesatuan Buruh Chutima Boonjai. - <strong>MYNEWSHUB.MY</strong>

Oleh :<strong> IBNU KHUSAIRY ARIS</strong>