<p style="text-align: justify;">GEORGETOWN - Seorang lelaki ditemui mati dipercayai terjatuh dari tingkat lapan, Flat Padang Tembak, Air Itam, di sini.</p>
<p style="text-align: justify;">Mangsa Ong Kok Leong, 60, ditemui dalam keadaan cedera parah oleh penduduk flat berkenaan berikutan dentuman yang kuat di bawah blok C, flat berkenaan, kira-kira jam 5 pagi, semalam.</p>
<p style="text-align: justify;">Difahamkan, sekeping nota yang ditulis dalam bahasa Cina membawa maksud mangsa kecewa dengan kehidupannya turut ditemui.</p>
<p style="text-align: justify;">Mayat warga emas itu yang juga merupakan orang kurang upaya (OKU) penglihatan dihantar ke Hospital Pulau Pinang untuk bedah siasat.</p>
<p style="text-align: justify;">Ketua Polis Daerah Timur Laut, Asisten Komisioner Mior Faridalathrash Wahab berkata tidak ada saksi tampil memberi keterangan.</p>
<p style="text-align: justify;">“Bagaimanapun, laporan bedah siasat diterima pihak polis, difahamkan tiada sebarang unsur jenayah ke atas si mati," katanya.</p>
<p style="text-align: justify;">Kes diklasifikasikan sebagai kematian mengejut. - <strong>Sinar Harian Online</strong></p>