<strong>Dikhabarkan, sebelum tentera israel mengebom sesuatu sasaran di Palestin, mereka memberikan amaran untuk memberikan masa kepada orang awam menyelamatkan diri.</strong>

Bagaimanapun, amaran yang dikatakan itu bukanlah berupa siren, sebaliknya adalah peluru berpandu yang lebih lemah dan ia ditembak ke atas bumbung sasaran berkenaan.

Kemudian dalam beberapa ketika, barulah peluru berpandu yang sebenarnya dilepaskan dengan letupan kuat sekaligus merosakkan bangunan yang disasarkan.

Cara serangan oleh israel itu dikongsikan laman Facebook Aqsa Syarif yang ditubuhkan khusus untuk mengumpulkan dana dan disalurkan kepada rakyat Palestin untuk membantu mereka di sana.

Aqsa Syarif Bhd ditubuhkan pada April 2010 lepas.

<strong>Menurut Amnesty International perbuatan itu bukanlah satu cara berkesan untuk diklasifikasikan sebagai amaran.</strong>

https://www.facebook.com/photo.php?v=798188290204841&amp;set=vb.107299275960416&amp;type=2&amp;theater

"Ia sama sekali bukanlah cara paling efektif untuk memberi amaran," katanya memetik laman status laman Facebook berkenaan.

Antara yang menjadi mangsa, ialah keluarga Samir Nofal yang mana mereka diberi amaran sekali, tetapi dibom dua kali. - <strong>MYNEWSHUB.MY</strong>

Oleh : <strong>IKA</strong>

&nbsp;