Bangkok - Ketika Thailand kini diletak di bawah kuasa tentera, orang ramai kelihatan tidak cemas, malah mengambil kesempatan bergambar ‘selfie’ bersama anggota keselamatan.

Tanpa mengendahkan puluhan kenderaan pacuan empat roda milik tentera di sekitar jalan raya di bandar raya itu awal semalam, beberapa individu selamba merakam gambar mereka menggunakan telefon bimbit.

Kalangan pelancong juga tidak terkecuali daripada melakukan ‘selfie’ di situ. Sementara itu, beberapa orang ditemui media tengah hari semalam mengaku tidak menyedari penguatkuasaan undang-undang tentera berlangsung di Thailand.

Keadaan itu mungkin disebabkan kewujudan kubu daripada guni pasir sudah menjadi perkara biasa sepanjang tujuh bulan tunjuk perasaan antikerajaan berlangsung. - AFP