KUALA LUMPUR - Suruhanjaya Pencegah Rasuah Malaysia (SPRM) meraikan seramai 65 penghuni rumah kebajikan di sini dalam satu majlis berbuka puasa semalam.

Asian Finance Bank (AFB) dalam satu kenyataan media memberitahu, majlis itu diadakan dengan kerjasama AFB di di Akademi Pencegahan Rasuah Malaysia.

“Seramai 65 penghuni Rumah Titian Kaseh telah diraikan. Program ini erupakan sebahagian dari Tanggungjawab Sosial Korporat AFB bersempena bulan Ramadan,’ kata kenyataan itu hari ini.

Ketua Pegawai Eksekutif AFB, Datuk Mohamed Azahari Kamil dalam kenyataan sama berkata, sudah tiga tahun berturut-turut program itu diadakan.

Jelasnya, program berbuka puasa itu salah satu cara untuk berkongsi dengan mereka yang kurang bernasib baik dalam bulan Ramadan.

“Program ini bermula dengan tazkirah Ramadhan, berbuka puasa, solat maghrib dan isyak, makan malam serta terawih,” katanya. - mynewshub.my