Sebuah bandar di Norway yang dikenali sebagai Trondheim memiliki satu-satunya perkara yang unik bagi seorang penunggang basikal iaitu CycloCable.

Ia direka khas sebagai sejenis lif untuk membantu mereka yang berbasikal menaiki bukit tanpa menggunakan tenaga yang banyak sehingga perlu berkayuh sepanjang pendakian.

Sebelum ini, pada tahun 1993 lif berkenaan dikenali sebagai Trampe yang membantu dalam fungsi yang sama. Pada masa itu alat itu pantas mengubah bandar Trondheim menjadi tumpuan pelancong khususnya bagi penunggang basikal.

Lebih 200,000 penunggang telah menggunakannya untuk menaiki sebuah bukit setinggi 130m tanpa ada sebarang kemalangan pun dilaporkan.

Pada 2012, Trampe digantikan dengan sistem baru yang lebih moden pada 2013 dan itulah CycloCable.

<a href="http://mynewshub.my/main/wp-content/uploads/2014/07/ibs2.png"><img class="size-full wp-image-295060 aligncenter" src="http://mynewshub.my/main/wp-content/uploads/2014/07/ibs2.png" alt="ibs2" width="464" height="292" /></a>

Sistem itu mirip sebuah lif yang digunakan mengangkat pemain ski ke atas gunung salji.

Peralatan itu tidak pun bercantum dengan jalan raya, dan sistem berkenaan diletakkan dibawah permukaan jalan supaya ia lebih selamat digunakan.

Untuk menggunakan CycloCable, anda hanya perlu memasukkan kad anda di dalam satu ruangan khas dan tekan butang hijau di stesen permulaan.

Kemudian, tunggu pengalas kaki digerakkan kepada anda, sebaik ia tiba letakkan kaki kanan di atas pengalas kaki itu dan sebelah lagi kaki di atas pedal basikal anda.

<a href="http://mynewshub.my/main/wp-content/uploads/2014/07/ibs.png"><img class="size-full wp-image-295059 aligncenter" src="http://mynewshub.my/main/wp-content/uploads/2014/07/ibs.png" alt="ibs" width="292" height="397" /></a>

Ia akan mula bergerak dan menolak sedikit kaki anda dengan kelajuan kira-kira 1.5m per saat.

CycloCable boleh bergerak dengan kelajuan sehingga 2m per saat dan boleh mengendalikan 300 orang penunggang basikal setiap jam.

Buat masa ini, hanya bandar Trondheim sahaja yang memiliki sistem ini dan syarikat Perancis yang menghasilkannya; Kumpulan POMA berminat untuk memperkenalkan sistem itu ke bandar-bandar lain di Eropah.

Beberapa bandar di Eropah, Asia dan Amerika Utara telah menyatakan minat mereka, tetapi POMA membuat keputusan menguji kestabilan CycloCable untuk semusim lagi sebelum mengembangkan sistem berkenaan. - <strong>MYNEWSHUB.MY</strong>