SAO PAULO - Penyerang Belanda, Arjen Robben kecewa pasukannya tersingkir daripada Piala Dunia selepas tumbang kepada Argentina di peringkat separuh akhir, pagi tadi.

“Ia menyakitkan tetapi kami semua sudah memberi yang terbaik, petang ini dan terpaksa berundur dengan cara ini,” kata Robben kepada televisyen Belanda selepas tamat permainan itu.

Belanda terlepas peluang beraksi di pentas akhir, tewas dalam penentuan sepakan penalti, 4-2 selepas seri 0-0 selepas masa penuh permainan dan diheret ke masa tambahan yang juga buntu tanpa jaringan.

“Luar biasa. Ia sukar, tetapi itu adalah sukan,” kata pemain pertahanan Belanda, Ron Vlaar, yang gagal menyempurnakan sepakan penalti pertama.

“Saya tidak gementar, saya memberi tumpuan (untuk sepakan penalti itu). Ia (bola) perlu masuk, tetapi tidak (masuk),” katanya. -Agensi.