<strong>KESIHATAN</strong> Presiden PAS Datuk Seri Abdul Hadi Awang dilaporkan semakin baik dan sudah boleh duduk di kerusi dan bercakap.

“Walaupun begitu beliau masih perlu berehat untuk mempercepatkan proses sembuh,” lapor Harakah Daily yang memetik tulisan Setiausaha Politik Presiden PAS Dr Ahmad Shamsuri Mokhtar dalam facebook Abdul Hadi Awang pada jam 6 petang waktu Istanbul atau 11 malam tadi.

Bagaimanapun, katanya, atas nasihat pakar yang merawat Hadi, beliau tidak boleh menerima pelawat selama dua hari ini bagi mengelak jangkitan baru.

“Pihak kami memohon berbanyak-banyak maaf sekiranya permintaan ini menyusahkan rakan taulan, sahabat seperjuangan yang berhajat atau yang sudah berada di Istanbul untuk menziarahi beliau,” katanya.

Presiden PAS dimasukkan ke Unit Rawatan Rapi di Medipol Universitesi Hastanesi, Istanbul kerana sesak nafas dan masalah kesihatan, pada malam 30 Mei. - <strong>MalaysiaKini</strong>