Tahniah diucapkan buat penyanyi yang popular dengan lagu Sedalam Mana Cintamu, Safura Yaacob yang telah selamat melahirkan cahaya mata perempuan pada Selasa lalu di Hospital Universiti Kebangsaan Malaysia (HUKM).

Bayi tersebut merupakan anak keempat Safura dan suaminya, aktor Sharonizam Noor.

Mungkin kelahiran bayi ini merupakan yang terakhir buat Safura kerana doktor telah menasihatinya agar tidak lagi mengandung di masa hadapan.

Menurut Sharonizam, nasihat tersebut diberikan mungkin disebabkan atas faktor usia isterinya yang kini mencecah 43 tahun.

Memetik Murai, Sharonizam berkata, <strong>"bukanlah sebab apa-apa pun. Tapi, memang ada sedikit komplikasi ketika melahirkan baby kami ini. Mungkin ia disebabkan faktor usianya yang sudah pun mencecah 43 tahun".</strong>

Pasangan tersebut walau bagaimanapun masih belum memberikan sebarang nama kepada anak mereka namun sudah memilih beberapa nama yang dirasakan sesuai, sebelum ini.

Untuk makluman, hasil perkahwinan Safura dengan Sharonizam, mereka telah dikurniakan empat cahaya mata iaitu tiga perempuan dan seorang lelaki.

Safura juga mempunyai dua lagi cahaya mata iaitu seorang perempuan dan seorang lelaki menerusi<strong><a title=" Sekitar Majlis Resepsi Perkahwinan Anak Anwar " href="https://www.google.com/url?q=http://mynewshub.my/2014/05/19/sekitar-majlis-resepsi-perkahwinan-anak-anwar-ibrahim/&amp;sa=U&amp;ei=FvV-U7LsAcfJrAergYHQBg&amp;ved=0CAcQFjAB&amp;client=internal-uds-cse&amp;usg=AFQjCNF9u6W2uyE5snZNXDxX20CjrCsjaQ" target="_blank"> perkahwinan</a></strong> terdahulu. - <strong>MYNEWSHUB.MY</strong>

Oleh: <strong>AUDREY LEE</strong>

&nbsp;