SEREMBAN - Pemilik anjing yang menyerang tiga orang di Lenggeng dekat sini, 23 April lalu, didenda RM4,000 di Mahkamah Majistret di sini, sebentar tadi.

Majistret Mohamad Izwan Mohamed Noh membuat keputusan itu terhadap Lam Soon Seng, 52, yang mengaku bersalah terhadap dua pertuduhan dibacakan terhadapnya.

Bagaimanapun, satu lagi pertuduhan membabitkan mangsa pembantu rumah warga Indonesia yang kulit kepalanya tercabut, ditangguhkan kepada 7 Julai ini, bagi menunggu laporan perubatan.

Mengikut pertuduhan, tertuduh didakwa dengan cuai meninggalkan dua anjingnya sehingga menyebabkan kecederaan kepada ketiga-tiga mangsa. - <strong>BH Online</strong>