Menjelang hanya beberapa hari lagi sebelum sepak mula Piala Dunia 2014 di Brazil, pihak berkuasa negara itu kini sedang giat memperketatkan kawalan keselamatan di negara itu.

Ia bagi menghadapi beberapa bantahan oleh orang awam ke atas perbelanjaan yang dikatakan tinggi untuk menganjurkan pertandingan bolasepak yang paling berprestij di dunia itu.

Menurut Setiausaha Kerajaan Negeri, Andrei Rodrigues, pihaknya telah mengenalpasti 15 kawasan yang terlibat sepanjang tahun lepas dan telah merangka protokol tindakan untuk setiap kes.

<strong>“Kami telah bersedia.</strong>

<strong>“Dari segi keselamatan, kita mahu pastikan semua sudah bersiap siaga” kata Rodrigues kepada AFP.</strong>

Sebanyak 157,000 orang polis akan dikerahkan menjaga 12 bandar yang menjadi tuan rumah pada Piala Dunia kali ini yang akan diadakan pada 12 Jun sehingga 13 Julai.

Selaini itu, 20,000 agen keselamatan persendirian juga akan membantu dalam menjaga keselamatan stadium.

Tambahan untuk itu, 120 orang polis dari 40 negara turut bekerjasama dengan pihak berkuasa Brazil dalam memastikan keselamatan terkawal. - <strong>MYNEWSHUB.MY</strong>