<strong>Bahan bahan:</strong>

1 ekor ayam - potong 4
2 biji kentang - belah 2
2 biji bawang besar - belah 2
2 biji tomato
2 batang serai - ketuk
1 paket rempah kari - guna Babas
Sedikit minyak masak
2 sudu besar mentega atau marjerin
Serbuk perasa
Garam
Aluminium foil

<strong>Bahan-bahan kisar:
</strong>
1/2 inci halia
1/2 inci kunyit - serbuk kunyit
3 ulas bawang putih
1 labu bawang besar
5 tangkai lada kering - boleh
1 sudu kecil ketumbar
1/2 sudu kecil jintan kasar
1/2 sudu kecil jintan halus
1/2 sudu kecil lada hitam - jika suka
Sedikit air.

<strong>Cara cara:</strong>

Cuci ayam bersih-bersih. Cucuk badan ayam dengan menggunakan garpu supaya rempah lebih meresap dan mesra.

Panaskan oven terlebih dahulu. Kemudian, Bahan kisar tadi dimasukkan ke dalam mangkuk. Campurkan dengan rempah kari, serbuk perasa dan garam. Gaul rata.

Kemudian, lumurkan pada ayam yang telah dicucuk tadi. Letak ke tepi dahulu.

Sediakan loyang untuk membakar. Tuangkan sedikit minyak ke dalam loyang tersebut. Susun ayam yang telah dilumur dan diperap tadi. Ambil serai yang telah diketuk tadi, dan siat lalu diselitkan pada susunan ayam.

<a href="http://mynewshub.my/main/wp-content/uploads/2014/07/ayam.jpg"><img class="aligncenter wp-image-295178" src="http://mynewshub.my/main/wp-content/uploads/2014/07/ayam.jpg" alt="ayam" width="550" height="366" /></a>

Kemudian, susun bawang besar dan kentang yang telah dibelah tadi serta tomato. Susun sebiji sebiji macam dalam gambar di atas.

Kemudian, renjiskan mentega atau marjerin ke atas ayam tadi. Jika suka manis, anda boleh renjiskan sedikit madu ke atas ayam tadi.

Ambik aluminium foil, balut atau tutup permukaan loyang pembakar itu. Ini adalah untuk memerangkap haba sepenuhnya semasa proses pembakaran berlaku. Daging ayam tidak akan kering kerana jusnya terperangkap di dalam balutan aluminum foil.

Masukkan ayam yang telah disediakan dengan sempurna tadi ke dalam oven dengan suhu 170-180 darjah Celcius. Selama 2 jam.

Saya bakar hanya 1 jam 30 minit sahaja. Jika suka ayam yang garing, bolehlah keluarkan aluminium foil dan bakar seketika lagi sehingga permukaan ayam agak garing.

<a href="http://mynewshub.my/main/wp-content/uploads/2014/07/aym22.jpg"><img class="aligncenter wp-image-295179" src="http://mynewshub.my/main/wp-content/uploads/2014/07/aym22.jpg" alt="aym22" width="550" height="366" /></a>

<strong>Nota:</strong>

Jus yang keluar dari hasil ayam tadi sangat sedap.

Sumber: Azie Kitchen