<strong>SUNGKAI</strong> - Ketika umur anak sulung Muhd Haikal Jefri mencecah 16 tahun, ketika itulah ibu dan ayah kesayangan mereka pergi meninggalkan Jefri dan empat lagi adik-beradiknya untuk selama-lamanya.

Bapanya Jefri Mohd Zain, 50, dan ibu Noorsalawati Ibrahim, 40, terkorban dalam satu kemalangan ngeri di susur Jalan Chan Sow Lin, Cheras pagi semalam.

Motosikal yang ditunggangi Allahyarham<strong><a title="Ngeri…Pasangan Suami-Isteri Hancur Digilis Lori" href="http://mynewshub.my/main/2014/05/23/ngeri-pasangan-suami-isteri-hancur-digilis-lori/" target="_blank"> Jefri dan Noorsalawati</a></strong> tiba-tiba hilang imbangan sehingga menyebabkan kedua-duanya terjatuh sebelum dilanggar sebuah lori.

Ketika Mynewshub.my tiba di rumah keluarga mereka di Kampung Rahmat, Changkat Sulaiman di Sungkai, Perak hati terus diselubungi rasa sedih dan sebak mengenangkan nasib kelima-lima beradik ini yang kini<strong><a title="Susulan Kemalangan Ngeri…Lima Beradik Kini Yatim Piatu" href="http://mynewshub.my/main/2014/05/23/susulan-kemalangan-ngeri-lima-beradik-kini-yatim-piatu/" target="_blank"> yatim piatu</a></strong> hanya dalam masa sehari sahaja.

Biarpun dalam kesedihan yang teramat, Haikal selaku yang sulung tetap gagah cuba mengukir senyuman menyambut tetamu yang hadir menziarahi jenazah kedua ibu bapanya yang tiba di sana kira-kira pukul 7 petang tadi.

"<strong>Semalam, ayah jadi pendiam, ada marah, semua ada semalam</strong>.

"<strong>Umi, ayah.. Haikal minta maaf pasal apa kesalahan yang Haikal dah buat....</strong>," katanya sehingga tidak berdaya menyambung kata-kata kepada Mynewshub.my.

<a href="http://mynewshub.my/main/wp-content/uploads/2014/05/SungkaiKebumi_2.jpg"><img class="size-full wp-image-273601 aligncenter" src="http://mynewshub.my/main/wp-content/uploads/2014/05/SungkaiKebumi_2.jpg" alt="SungkaiKebumi_2" width="580" height="517" /></a>

Sementara itu dua adik mereka yang masih kecil iaitu Nor Syamimi, 4, dan adik bongsu Nor Auni Safia, 2, yang masih tidak mengetahui apa sebenarnya berlaku sesekali cuba menarik mikrofon yang digunakan menemubual kedua-dua abang dan kakaknya.

Ketika temubual dilakukan, adik ketiga mereka Mohd Aidil, 10, sudah pun tertidur kerana keletihan dan kesayuan sejak dari pagi.

Haikal juga berjanji tidak akan berhenti sekolah dan terus belajar tetapi dia tetap nekad mahu menyara keempat-empat adiknya itu.

"<strong>Saya akan teruskan sekolah, jaga adik-adik.. Kalau boleh cari kerja 'part-time' ke..</strong>," katanya.

Adiknya yang juga anak kedua pasangan itu Fatin Adlina, 14, hanya mampu memeluk adiknya dan menitiskan air mata kesedihan kerana kehilangan<strong><a title="Isteri Pramugara MH370 Bersalin Cara Bedah" href="http://mynewshub.my/main/2014/05/19/doa-untuk-intan-bakal-lahirkan-anak-cara-caesarean/" target="_blank"> orang tersayang</a></strong>.

<a href="http://mynewshub.my/main/wp-content/uploads/2014/05/SungkaiKebumi_3.jpg"><img class="size-full wp-image-273602 aligncenter" src="http://mynewshub.my/main/wp-content/uploads/2014/05/SungkaiKebumi_3.jpg" alt="SungkaiKebumi_3" width="580" height="486" /></a>

Jenazah Jefri dan Noorsalawati selamat dikebumikan di Tanah Perkuburan Islam Kg Rahmat pada kira-kira pukul 10.00 malam dalam satu liang lahad dengan bantuan penduduk kampung dan ahli keluarga.

Kedua-duanya dibawa ke tanah perkuburan dengan menggunakan dua buah van dari rumah.

<a href="http://mynewshub.my/main/wp-content/uploads/2014/05/SungkaiKebumi_4.jpg"><img class="size-full wp-image-273606 aligncenter" src="http://mynewshub.my/main/wp-content/uploads/2014/05/SungkaiKebumi_4.jpg" alt="SungkaiKebumi_4" width="580" height="488" /></a>

Menurut adik ipar Allahyarham, Syuheney Zaini, 41, mereka adik-beradik akan berbincang berkenaan siapa dan di mana kelima-lima beradik ini akan tinggal tetapi berjanji mereka tidak akan dipisahkan.

Allahyarham Jefri bekerja sebagai juruteknik mesin fotostat manakala Allahyarham Noorsalawati pula bekerja di sebuah kilang.

Kejadian berlaku ketika pasangan suami isteri itu dalam perjalanan ke tempat kerja dan mereka meninggal dunia di tempat kejadian. - <strong>MYNEWSHUB.MY</strong>

Oleh : <strong>IBNU KHUSAIRY ARIS</strong> | Video : <strong>RIZA RAZAK</strong>