Android Community melaporkan satu sertifikasi yang didaftarkan dengan Global Certification Forum (GCF) memberikan bukti paling kukuh bahawa Nvidia akan mengeluarkan tablet gaming dan kali ini ia tidak teragak-agak menyertakan segala teknologi yang ada padanya untuk membangunkannya.

Digelar “Shield Tablet”, peranti yang berkebolehan 3G dan LTE itu didaftarkan dengan GCF pada 27 Jun, memungkinkan ia melancarkannya pada bulan Ogos ini. 

Walaupun tiada kenyataan rasmi mengenai spesifikasinya, selain pilihan sambungan selular dan klasifikasi tablet atau notebook yang dijelaskan oleh GCF, khabar angin sebelum ini meletakkan tablet 7.9 inci ini akan dikuasakan pemproses Tegra K1 dan dikuasakan Android 4.4.

Resolusi skrinnya tidaklah mencapai tahap qHD, namun ia lebih tinggi dari tablet biasa pada resolusi 2048 x 1536, 2GB RAM dan 16GB ruang storan bagi melengkapkan pakejnya.

Berita mengenai sebuah tablet yang gaming sememangnya mengejutkan pelbagai pihak, walaupun laporan tersebut mengatakan tablet ini mungkin merupakan gabungan sebuah tablet dan gamepad.

Apa pun, belum terbukti lagi tahap penerimaan pengguna terhadap aktiviti gaming pada tablet , namun kita akan lihat dalam 3 minggu lagi.

Sumber: EnGadget

Oleh: <strong>hzqahmd</strong>