KUALA LUMPUR - Satu forum yang menyentuh tentang impak Islamisasi ke atas bukan islam akan berlangsung di Pulau Pinang pada 8 Jun ini.

Persatuan Belia Buddhist Malaysia (YBAM) dalam satu kenyataan memberitahu, forum itu akan diadakan di Tokong Than Hsiang bermula pukul 7.30 petang.

“YBAM akan mengadakan forum kontemporari Buddha bertajuk Kesan Islamisasi kepada Masyarakat Demokratik dan Bukan Islam.

“Forum ini sebahagian daripada siri pra-acara Seminar Kontemporari Buddha 2014 yang akan diadakan pada 23 hingga 24 Ogos ini,” kata kenyataan itu hari ini.

Menurut kenyataan itu, panel forum itu akan membincangkan dan menganalisis polisi Islamisasi di Malaysia dan kesannya kepada masyarakat bukan Islam. - mynewshub.my