MOGADISHU - Para penentang dari kumpulan Shebab melancarkan serangan ke atas bangunan Parlimen menyebabkan sebutir bom kereta meletup di sini semalam.

Menurut beberapa saksi dan polis, beberapa anggota kumpulan itu yang memakai jaket bom memasuki bangunan tersebut.

Bagaimanapun, anggota-anggota pasukan keselamatan Somalia berjaya menamatkan serangan itu yang berlaku selama empat jam.

Dalam kejadian itu, empat anggota kumpulan Shebab dan empat anggota pasukan keselamatan terbunuh.

Kumpulan Shebab yang mempunyai kaitan dengan Al-Qaeda melancarkan serangan itu sebagai percubaan untuk menyingkirkan kerajaan Somalia. - AFP