<p style="text-align: justify;">Iceland – Rupanya sama seperti sepotong kek coklat yang menyelerakan sesiapa yang memandangnya. Namun hakikatnya ia adalah campuran serangga dan lava yang dikisar dan dijadikan sebagai makanan.</p>
<p style="text-align: justify;">Ia adalah menjijikkan tetapi bagi seorang pelajar di sebuah universiti, Búi Bjarmar Aðalsteinsson, hidangan berkenaan direkanya dengan tujuan menyelesaikan masalah kekurangan makanan di seluruh dunia.</p>
<p style="text-align: justify;">Namun sanggupkah anda makan kek anai-anai atau ulat.? Satu ujian dilakukan dan didapati mereka yang diuji tidak dapat merasai perbezaan antara kek sebenar dan hidangan lava yang telah diproses menjadi makanan itu.</p>
<p style="text-align: justify;">Malah ada yang menyatakan bahawa makanan yang dihasilkan daripada serangga tersebut mempunyai rasa seperti ayam.</p>
<p style="text-align: justify;">Projek The Fly Factory itu dihasilkan dengan serangga tersebut dipelihara dan diberi makan tumbuh-tumbuhan.</p>
<p style="text-align: justify;">The Fly Factory diilhamkan susulan laporan Pertubuhan Makanan dan Pertanian Pertubuhan Bangsa-bangsa Bersatu (PBB) bahawa kajian perlu dilakukan untuk melihat bagaimana serangga dapat mengatasi masalah kekurangan makanan.</p>
<p style="text-align: justify;">Aðalsteinsson berkata, larva-larva dan serangga itu dimasukkan dalam oven terlebih dahulu sebelum ia dikisar, dan kebanyakan hidangan yang disediakan merupakan masakan barat.</p>
<p style="text-align: justify;">``Saya mencuba kajian ini kepada orang ramai, dan mengejutkan apabila ia menarik perhatian mereka, terutama kanak-kanak. Malah ada seorang kanak-kanak berusia empat tahun mahu memelihara serangga,’’ katanya.</p>
<p style="text-align: justify;">Namun katanya, meskipun ramai yang berminat dengan projek ini namun tidak ramai yang mahu mencuba makanan daripada serangga dan lava ini.</p>