<p style="text-align: justify;">Algeria – Anak perempuan Allahyarham Muammar Gaddafi iaitu Aisha, 37, telah diusir daripada rumah perlindungan yang disediakan oleh kerajaan Algeria disebabkan sikap panas barannya.</p>
<p style="text-align: justify;">Aisha, yang juga seorang bekas peguam dilaporkan sering merosakkan peralatan dalam rumah berkenaan dan pernah cuba membakar rumah terbabit kerana marah dengan kejadian yang menimpa keluarganya.</p>
<p style="text-align: justify;">Dia yang pernah digelar ‘Claudia Schiffer Afrika Utara’ turut menyalahkan Algeria atas segala masalah yang menimpanya.</p>
<p style="text-align: justify;">``Selain membakar almari dalam rumah berkenaan, Aisha yang juga ibu tunggal, turut menyerang pegawai tentera yang ditugaskan untuk mengawasi keselamatannya,’’ kata jurucakap kerajaan.</p>
<p style="text-align: justify;">Kemuncak kemarahannya ialah membakar potret Presiden Algeria, Abdul Aziz Bouteflika, sehingga membawa kepada tindakan pengusiran.</p>
<p style="text-align: justify;">Dia kini mencari perlindungan di Oman.</p>
<p style="text-align: justify;">Aisha bersama ibunya, Safia dan anak-anaknya, Mohammad serta Hannibal dilaporkan melarikan diri ke Algeria sejak Oktober 2012 selepas rejim Muammar Gaddafi digulingkan.</p>
<p style="text-align: justify;">Mereka mendapat suaka di Algeria dengan segala perbelanjaan di negara berkenaan ditanggung sepenuhnya oleh kerajaan Oman.</p>
<p style="text-align: justify;">Suami Aisha, Ahmed al-Gaddafi al-Qahsi yang juga pemimpin pasukan tentera Libya meninggal dunia dalam satu serangan bom.</p>
<p style="text-align: justify;">Aisha mengahwini sepupunya itu pada 2006 dan dikurniakan tiga cahaya mata.</p>
<p style="text-align: justify;">Wanita tersebut dikehendaki oleh kerajaan Libya yang baru dan waran tangkap ke atasnya telah dikeluarkan oleh Interpol.</p>