<p style="text-align: justify;">PETALING JAYA - Pelakon Uqasha mengakui sedang berkawan rapat dengan aktor kacak Pekin Ibrahim sejak penggambaran membintangi bersama filem Paku Pontianak terbitan Metrowealth Pictures.</p>
<p style="text-align: justify;">Uqasha atau nama sebenarnya Nik Zaris Uqasha Senrose Nik Sen berkata, bagaimanapun dia dan Pekin masih lagi mengenal hati budi masing-masing dan belum memikirkan perhubungan yang lebih serius.</p>
<p style="text-align: justify;"><strong>"Benar kami berkawan dan sedang mengenal hati budi masing-masing.</strong></p>
<p style="text-align: justify;"><strong>"Sehingga kini dia adalah lelaki yang paling rapat dengan saya, tambahan pula dia juga banyak mengajar teknik-teknik lakonan kepada saya," katanya yang dihubungi mStar Online.</strong></p>
<p style="text-align: justify;">Baru-baru ini, menerusi laman sosial Instagram milik Pekin, dia sering memuat naik beberapa foto-foto Uqasha serta foto bersama.</p>
<p style="text-align: justify;"><a href="http://mynewshub.my/wp-content/uploads/uqasha-2.jpg"><img class="aligncenter size-medium wp-image-149424" alt="uqasha 2" src="http://mynewshub.my/wp-content/uploads/uqasha-2-300x300.jpg" width="300" height="300" /></a></p>
<p style="text-align: center;"><strong>Selain itu, Nellydia dan Qi Razali turut menyertai percutian di Phuket.</strong></p>
<p style="text-align: justify;">Malah Pekin turut memuat naik foto dia, Qi Razali serta keluarga adik beradik itu yang bercuti di Phuket, Thailand pada minggu lalu.</p>
<p style="text-align: justify;">Foto-foto tersebut menunjukkan kedua-dua mereka seperti mempunyai hubungan istimewa antara satu sama lain.</p>
<p style="text-align: justify;">Bagaimanapun, ditanya mengenai percutian tersebut, Uqasha enggan memberi komen lanjut namun mengaku bahawa mereka bersama dengan keluarga bercuti ke negara itu.</p>
<p style="text-align: justify;">Sementara itu, Pekin yang dihubungi pada Ahad enggan mengulas tentang perhubungan itu namun mengaku kedua-dua mereka sedang berkawan.</p>
<p style="text-align: justify;">"Maafkan saya kerana tidak mahu memberi komen apa-apa. Kami memang berkawan tetapi saya tidak suka hal (percintaan) seperti ini keluar di media," katanya.</p>
<p style="text-align: justify;">Dalam perkembangan lain mengenai Uqasha, dia kini sudah meninggalkan kerjayanya sebagai pramugari di sebuah syarikat penerbangan tambang murah Air Asia kerana ingin memberi fokus kepada karier lakonannya. - <strong>mStar Online</strong></p>